Nagu ikka - jätsin asja viimase minuti peale. Aga nii on põnevam ka, ausalt!Kutsung: ES4O/C
Operaator: ES4RAO
Asukoht: Kõrveküla, Lääne-Virumaa.
Ümbrus: Mets. Matkaraja kõrval veidi avaramas punktis
QTH: KO29TF
Transiiver: Yaesu FT-857D
Väljundvõimsus: 10w
Aku: vana 12Ah aku
Antenn: Puu otsa tõmmatud 40m pikkune juhe, mille feedpoint oli all maas 1:49 trafoga. Eraldi maandust või spets vastukaalu ei kasutanud, selleks oli trafoni jooksev paarikümne meetrine coax kaabel ise.
Jõudsin kell ~15:30 lahinguväljale... Vihma kallas, korralikult. See tuli veidi ootamatult, sest hommikul oli igal pool ilus ilm. Plaanisin kella 16'ks kogu süsteemi ilusti üles saada, aga kahjuks kohapeal pidin umbes pool tundi ootama, kuni suurem sadu ära lõppeb. Ei olnud ju korralikke riideid kaasa võetud, et vihma käes normaalselt toimetada saaks. Kontest algas juba pihta. Kurb, aga see motiveeris kiiremini tegutsema. Kui suurem vihmasadu lakkas, võtsin drooni, sidusin talle jala külge pika nööri ja saatsin telefoniga juhtides üles. Lendasin üle suure puu, et nöör läheks üle mõne kõrgema suure oksa ja teisel pool alles maandusin. See käis kiirelt, 5min max, kuna lendamine on hästi käpas. Antenni enda osas EFHW lahendust enne katsetanud kunagi polnud, ainult lugenud. Antenni element oli mul ette mõõdetud 45m pikkune juhe. Lõikasin teda lühemaks, kuna teadsin et pikkus peaks jääma pool lainepikkust. Esimesel katsel jätsin 41m pikkuseks, et hiljem fine-tuunida. Trafo sai tellitud eBay'st ja tuli Prantsusmaalt koroona puhangu tõttu kohale alles 30 päevaga. Tegemist on siis 1:49 suhtega (2 x T240 43 toroidal peale keritud), mis peaks max 1KW PEP kannatama ja millel kõrgemate bandide toimimiseks on sisendis rööbiti ka konde küljes. Multi-band lahendus, mis ei nõua tuunerit . Igal juhul uus lahendus tundus põnev ning selline log-wire tüüpi antenn tundub ideaalne välipäeva antenn... Muidugi kui kontesti esimene kolmandik jõudis lõpuni, alles siis jõudsin haarata mikrofoni, et kontesti 2/3 ajal normaalselt kaasa lüüa. Kui nuriseda saab, siis ainult sääskede üle, kes peale vihma kuidagi väga aktiivselt toimetama hakkasid...